Munisipale werkers steeds nie vir September vergoed | Maroela Media
Munisipale werkers steeds nie vir September vergoed
Werknemers by die Bojanala Platinum-distriksmunisipaliteit in Noordwes het steeds nie hul salarisse vir September ontvang nie.
Archie Babeile, woordvoerder van die munisipaliteit, het bevestig dat daar 'n vertraging in die uitbetaal van salarisse by die munisipaliteit is en verseker dat 'n raadsvergadering Woensdag of Donderdag belê sal word om "die pad vorentoe" te bepaal.
Die burgemeester, Fetsang Molosiwa, het reeds Dinsdag die probleem tydens 'n geslote vergadering met die werknemers aangespreek nadat Pogiso Shikwane, die munisipale bestuurder, vroeër 'n kennisgewing uitgereik het waarin verduidelik word dat die uitbetaal van salarisse verlede maand uitgestel is weens finansiële probleme by die munisipaliteit.
Sommige werknemers op 'n laer salarisskaal het egter gesê hulle is vergoed vir September.
Die DA in Noordwes het intussen 'n beroep op die provinsiale komitee vir openbare rekeninge gedoen om die politieke leierskap en senior bestuurders van die munisipaliteit aan te sê om rekenskap te gee van die munisipaliteit se haglike finansiële toestand wat weer eens daartoe gelei het dat werknemers se salarisse nie betyds uitbetaal is nie.
Dit was ook die geval in Julie vanjaar toe die munisipaliteit nie sy regmatige aandeel van die nasionale tesourie ontvang het nie.
Die munisipaliteit genereer nie inkomste nie en is afhanklik van dié aandeel.
In die nuus munisipaliteit Noordwes
Sperdatum vir kommentaar oor NGV verleng
Brandbestryders in stryd met diensvoorwaardes by stasies weggewys
wat ek nie kan verstaan nie as jy nie binne jou tydperk jou rekening betaal nie sit hulle jou krag af en klaar even al het jy pre paid so waar gaan al die geld heen? o ja hoe dom van my dit geld net vir sekere mense! maar nogsteeds as ons nie betaal nie sny hulle so waar gaan die geld heen want na dienste toe gaan dit beslis nie
Geen inkomste word gegenereer nie maar daar is 'n munusiplaiteit met werkers , 'n burgemeester en 'n bestuurder ? Belaglik !
Sou ook klippe gooi en brand as my salaris nie betaal word maar intussen sit die burgermeester en sy gespuis saam in ons land se soustrein…
Gooi die soustrein en brand hulle Jeeps en Landrovers…
Hoeveel van dié wat nou laat betaal word, betaal nie vir die dienste wat hul ontvang nie? Wil gratis water en krag hê, ens., maar daar moenie met hul salarisse gepeuter word nie. Die ironie tog.
En dan word daar oor en oor vir dieselfde party gestem, al sien mense hoe als agteruitgaan as gevolg van korrupsie ens.
Ek sien nie dat die burgemeester, munispale bestuurder, of enige senior personeellede oor dieselfde kla nie? Hulle is dus "eerste betaal" en die res moet maar wag?